**Szombathely Megyei Jogú Város Polgármesteri Hivatala**

**Szervezeti és Működési Szabályzatának módosítása**

**2025. április 1. napjától**

(a módosítást a Közgyűlés a ……/2024. (X.10.) Kgy. sz. határozattal hagyta jóvá)

1./ A Polgármesteri Hivatal telephelyei közül a „Szombathely, Ady tér 40.” törlésre kerül, a „Szombathely, Kossuth L. u. 11.” szám alatti ingatlan pedig felvételre kerül, így a Szabályzat 3. pontja helyébe az alábbi rendelkezés lép:

**„3./ A Polgármesteri Hivatal megnevezése és székhelye, telephelyei:**

 Szombathely Megyei Jogú Város Polgármesteri Hivatala

székhely: Szombathely, Kossuth L. u. 1-3.

telephelyek: Szombathely, Kossuth L. u. 7.

 **Szombathely, Kossuth L. u. 11.**

~~Szombathely, Ady tér 40~~

 Szombathely, Hajnóczy u. 1.”

2./ A Hatósági Osztályon belül működő szervezeti egység, a Közterület-felügyelet megnevezése – az általa végzett széleskörű feladatokra tekintettel – Városrendészetre módosul. Erre tekintettel a Szabályzat 4./ pontja helyébe az alábbi rendelkezés lép:

**„4./ A költségvetési szerv alaptevékenységei az alapító okirat szerint:**

**Fő tevékenység:**

TEÁOR: 8411 Általános közigazgatás

Szakmai alaptevékenység:

A polgármesteri hivatal ellátja a Magyarország helyi önkormányzatairól szóló törvényben és a vonatkozó egyéb jogszabályokban a számára meghatározott feladatokat.

Gondoskodik a helyi önkormányzat (valamint a helyi nemzetiségi önkormányzat) bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról.

A belső szervezeti egységként működő ~~Közterület-felügyelet~~ ***Városrendészet*** vonatkozásában ellátja a közterület-felügyeletről szóló 1999. évi LXIII. törvényben és egyéb jogszabályokban a közterület-felügyelet számára meghatározott feladatokat. Közreműködik a közrend, közbiztonság, a közterületek rendjének és tisztaságának védelmében, az állategészségügyi és ebrendészeti feladatok ellátásban, üzemelteti a közterületen elhelyezett térfigyelő kamerarendszert.”

3./ A Közterület-felügyelet megnevezésének módosulása miatt a Polgármesteri Hivatal Szervezeti és Működési Szabályzatának 7.7. pontja az alábbiak szerint módosul:

**„7./** **Szervezeti felépítés:**

 Szervezeti egységek Engedélyezett létszám (fő)

 **7.7. Hatósági Osztály**

 osztályvezető és közvetlen irányítása alá

 tartozó dolgozók 2

 Általános Hatósági Iroda 28

 ~~Közterület-felügyelet~~ ***Városrendészet*** 34

 **Mindösszesen:  64”**

4./ A fentiekre tekintettel a Polgármesteri Hivatal Szervezeti és Működési Szabályzatának 8./ C./ 7./ pontja az alábbiak szerint módosul:

„7./ HATÓSÁGI OSZTÁLY

* Általános Hatósági Iroda
* ~~Közterület-felügyelet~~ ***Városrendészet***”

5./ A Közterület-felügyelet megnevezésének módosulása miatt a Polgármesteri Hivatal Szervezeti és Működési Szabályzatának 8./ E./ g./ 2./ pontjának címe az alábbiak szerint módosul:

##### **„2./ ~~Közterület-felügyelet~~ *Városrendészet***

6./ A Közterület-felügyelet megnevezésének módosulása miatt a Polgármesteri Hivatal Szervezeti és Működési Szabályzatának 8./ E./ j./ pontjában az utolsó francia bekezdés az alábbiak szerint módosul:

**„j.) GONDNOKSÁGI IRODA**

* Gondoskodik a ~~Közterület-felügyelet~~ *Városrendészet*, valamint az Ebrendészeti telep működési feltételeinek megteremtéséről.”

7./ A Polgármesteri Hivatal Szervezeti és Működési Szabályzata 1. melléklete (Vagyonnyilatkozat-tételi kötelezettséggel járó munkakörök jegyzéke) vonatkozó sora az alábbiak szerint módosul:

*Irodavezetők*

* ~~Közterület-felügyelet vezetője~~ ***Városrendészet vezetője*** kétévente

8./ A jelen szabályzat módosítás 2025. április 1. napján lép hatályba.

**Szombathely, 2024. „ ”**

|  |  |
| --- | --- |
| **(: Dr. Nemény András :)** | **(: Dr. Károlyi Ákos :)** |
| **polgármester** | **jegyző** |